NUSA ปรับขึ้นต่อเนื่อง ขานรับตั้งบริษัทพร้อมลุยธุรกิจพลังงานแบบครบวงจร
NUSA ปรับขึ้นต่อเนื่อง ขานรับตั้งบริษัทพร้อมลุยธุรกิจพลังงานแบบครบวงจร โดย ณ เวลา 12.07 น.อยู่ที่ 1.05 บาท บวก 0.06 บาท หรือ 6.06% มูลค่าการซื้อขาย 249.05 ล้านบาท ด้านบล.ธนชาต แนะนำเข้าเพิ่ม NUSA เมื่อทะลุ 1.05 ระหว่างวัน ด้วยเป้าหมาย 1.20 บาท
24 ก.ย. 2558

ผู้สื่อข่าวรายงานว่า ราคาหุ้น บริษัท ณุศาศิริ จำกัด (มหาชน) หรือ NUSA ณ เวลา 12.07 น.อยู่ที่ 1.05 บาท บวก 0.06 บาท หรือ 6.06% มูลค่าการซื้อขาย 249.05 ล้านบาท  โดยเปิดตลาดที่ 1.01 บาท ต่ำสุดที่ 1.00 บาท สูงสุดที่ 1.07 บาท
ทั้งนี้ ราคาหุ้นที่ปรับขึ้นเป็นวันที่ 2 หลังจากที่ประชุมคณะกรรมการบริษัทอนุมัติจัดตั้งบริษัทย่อย บริษัท ณุศา พาวเวอร์ จำกัด เพื่อประกอบกิจการเป็นผู้ผลิต จำหน่าย เป็นตัวแทนจำหน่ายไฟฟ้าจากพลังงานทุกชนิด ทุกประเภท แบบครบวงจร รวมทั้งถือหุ้นหรือลงทุนในบริษัทอื่น เพื่อเพิ่มช่องทางในการลงทุนดำเนินธุรกิจประเภทใหม่ ด้านพลังงาน ที่มีความแตกต่างจากบริษัทแม่ และลงทุนในบริษัทอื่น อันจะเป็นการสร้างรายได้ในอนาคตหรือกำไรให้แก่บริษัทอย่างต่อเนื่องสม่ำเสมอและยั่งยืนต่อไป
ด้านบล.ธนชาต แนะนำเข้าเพิ่ม NUSA เมื่อทะลุ 1.05 ระหว่างวัน ด้วยเป้าหมาย 1.20 บาท